PATVIRTINTA

Alytaus r. Simno gimnazijos direktoriaus

2021 m. birželio 29 d. įsakymu Nr. V-39

SIMNO GIMNAZIJOS MOKSLEIVIŲ, SERGANČIŲ LĖTINĖMIS NEINFEKCINĖMIS LIGOMIS, SAVIRŪPOS PROCESO ORGANIZAVIMO TVARKOS APRAŠAS

I SKYRIUS

BENDROSIOS NUOSTATOS

1. Alytaus r. Simno gimnazijos Mokinių sergančių lėtinėmis neinfekcinėmis ligomis (toliau – LNL) savirūpos proceso organizavimo tvarkos aprašas (toliau – Aprašas) nustato mokinių savirūpos proceso organizavimą Simno gimnazijoje (toliau – Gimnazija), mokytojų, mokinių, tėvų (kitų vaiko atstovų pagal įstatymą) atsakomybes ir pareigas.

2. Aprašo tikslas – užtikrinti sklandų savirūpos proceso organizavimą Gimnazijoje.

3. Mokinio, sergančio LNL, savirūpos įgyvendinimo procese dalyvauja mokinys, tėvai (kiti vaiko atstovai pagal įstatymą), Gimnazijos direktorius ar jo įgaliotas atstovas, Gimnazijos visuomenės sveikatos specialistas (toliau – VSS), mokinį ugdantys mokytojai ir kiti švietimo pagalbos specialistai.

4. Savirūpos procesas organizuojamas atsižvelgiant į mokinio poreikius ir tikslias gydytojų rekomendacijas pagal mokinio tėvų (kitų vaiko atstovų pagal įstatymą) ir Gimnazijos darbuotojų parengtą savirūpos planą (1 priedas).

5. Aprašas parengtas vadovaujantis:

5.1. Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2019 m. gruodžio 11 d. įsakymu Nr. V-1428/V-1465 „Dėl Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymo Nr. V-1035/Isak-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“ pakeitimo“.

5.2. Sveikatos mokymo ir ligų prevencijos centro „Lėtinėmis neinfekcinėmis ligomis (cukriniu diabetu, bronchų astma ir dermatitu) sergančių vaikų, ugdomų bendrojo ugdymo įstaigose, sveikatos priežiūros mokyklose“ 2020 m. rekomendacijomis.

II SKYRIUS

SĄVOKOS IR APIBRĖŽIMAI

6. Apraše naudojamos sąvokos ir apibrėžimai:

6.1. Lėtinės neinfekcinės ligos – ilgos trukmės ir paprastai lėtai progresuojančios ligos, tokios kaip širdies ir kraujagyslių ligos, vėžys, cukrinis diabetas, lėtinės kvėpavimo takų ligos ir psichikos sveikatos sutrikimai, kaip tai nustatyta Lietuvos sveikatos 2014-2025 metų strategijoje, patvirtintoje LR Seimo 2014 m. birželio 26 d. nutarimu Nr. XII-96413.

6.2. Mokinys – asmuo, kuris mokosi Gimnazijoje.

6.3. Tėvai (globėjai, rūpintojai) – mokinio atstovai pagal įstatymą, kaip tai nustatyta LR vaiko teisių apsaugos pagrindų įstatyme 18, t. y. vaiko tėvai, vaiką įvaikinus, – įtėviai, nustačius globą ar rūpybą, – globėjai ar rūpintojai, įstatymų nustatytais atvejais – valstybinė vaiko teisių apsaugos institucija.

6.4. Savirūpa – mokinio, sergančio lėtine neinfekcine liga, gebėjimas saugoti sveikatą, prisitaikyti prie aplinkos sąlygų, apsisaugoti nuo ligos komplikacijų, sveikatos būklės pablogėjimo atpažinimas ir gebėjimas pačiam vykdyti gydytojo paskirtą gydymą savarankiškai, su šeimos ar mokyklos darbuotojų pagalba, kaip tai numatyta Plane.

6.5. Individualus savirūpos planas – individualiai pagal gydytojo rekomendacijas ir tėvų (kitų vaiko atstovų pagal įstatymą) lūkesčius parengtas veiksmų planas, užtikrinantis sklandžią savirūpos proceso eigą.

III SKYRIUS

SAVIRŪPOS PROSESO ORGANIZAVIMAS GIMNAZIJOJE

7. Savirūpos procesas Gimnazijoje organizuojamas, jei:

7.1. mokinys, mokinio tėvai (kiti vaiko atstovai pagal įstatymą), rašydami prašymą dėl priėmimo į Gimnaziją / pasirašydami mokymo sutartį su Gimnazija, pažymi, kad mokinys serga LNL ir jam reikalinga pagalba savirūpai;

7.2. apie esantį / atsiradusį savirūpos organizavimo poreikį mokiniui, mokinys, mokinio tėvai (globėjai, rūpintojai) informuoja Gimnaziją teikdami prašymą Gimnazijos direktoriui (3 priedas);

7.3. Gimnazijos VSS apie savirūpos poreikį mokiniui informaciją gauna, analizuodamas mokinio sveikatos duomenis vaikų sveikatos stebėsenos informacinėje sistemoje (VSS IS).

8. Savirūpos proceso organizavimo eiga:

8.1. gavęs informaciją apie mokiniui reikalingą pagalbą, Gimnazijos socialinis pedagogas inicijuoja Vaiko gerovės komisijos (toliau – VGK) posėdį. Į posėdį pakviečiami: mokinys, mokinio tėvai (globėjai, rūpintojai). Jo metu mokinys, mokinio tėvai (kiti vaiko atstovai pagal įstatymą) supažindinami su Gimnazijos galimybėmis organizuoti mokinio savirūpai reikalingą pagalbą, aptariama individualaus savirūpos plano (toliau – Planas) būtinybė bei jo parengimas;

8.2. VSS atstovas rengia Planą pagal tiksliai, aiškiai išdėstytas gydytojo rekomendacijas bei tėvų išsakytus lūkesčius;

8.3. Gimnazijos socialinis pedagogas supažindina mokinį, tėvus (kitus vaiko atstovus pagal įstatymą) su Planu;

8.4. mokinys, tėvai (kiti vaiko atstovai pagal įstatymą) užpildo individualų savirūpos planą;

8.5. planas suderinamas suinteresuotoms šalims pasirašant sutikimą individualiame savirūpos plane;

8.6. suderintas Planas įsakymu tvirtinamas Gimnazijos direktoriaus;

8.7. socialinis pedagogas sudaro sąrašą asmenų, kurie dalyvauja konkretaus mokinio Plano įgyvendinime, nurodant kiekvieno iš jų konkrečius Plano įgyvendinimo veiksmus;

8.8. socialinis pedagogas Plano įgyvendinime dalyvaujančius asmenis supažindina su Planu, apmoko;

8.9. socialinis pedagogas Plano įgyvendinime dalyvaujančius asmenis supažindina su duomenų apsaugos įstatymu, pateikia pasirašyti „Pasižadėjimą saugoti tvarkomų asmens ir kitų duomenų paslaptį, laikytis duomenų saugos reikalavimų“ (2 priedas);

8.10. suderintas ir patvirtintas Planas tampa Mokymo sutarties neatsiejama dalimi;

8.11. planas gali būti koreguojamas pasikeitus mokinio sveikatos būklei;

8.12. tėvai (kiti vaiko atstovai pagal įstatymą) gali atsisakyti savirūpos mokiniui organizavimo, teikdami prašymą Gimnazijos direktoriui (3 priedas). Gimnazija apie tėvų (kitų vaiko atstovų pagal įstatymą) atsisakymą dalyvauti savirūpos procese per 3 d. d. informuoja savivaldybės tarpinstitucinio bendradarbiavimo koordinatorių.

IV SKYRIUS

GIMNAZIJOS ATSAKOMYBĖS IR PAREIGOS

9. Gimnazija įsipareigoja:

9.1. sudaryti sąlygas mokinio savirūpai organizuoti;

9.2. parengti individualų savirūpos planą;

9.3. organizuoti individualius pokalbius, VGK posėdžius su mokiniu, tėvais (kitais vaiko atstovais pagal įstatymą);

9.4. tvarkyti ir saugoti surinktus mokinių ir tėvų (kitų vaiko atstovų pagal įstatymą) asmens duomenis laikantis Bendrojo duomenų apsaugos reglamento ir Asmens duomenų tvarkymo Gimnazijoje taisyklių reikalavimų.

10. Gimnazija atsako už sklandų savirūpos proceso organizavimą, individualaus savirūpos plano sudarymą bei proceso koordinavimą.

V SKYRIUS

MOKINIO, TĖVŲ (KITŲ VAIKO ATSTOVŲ PAGAL ĮSTATYMĄ) ATSAKOMYBĖS IR PAREIGOS

11. Tėvai (kiti vaiko atstovai pagal įstatymą):

11.1. informuoja Gimnaziją apie savirūpos organizavimo poreikį;

11.2. suteikia reikiamą informaciją Plano rengimui;

11.3. pateikia gydytojų rekomendacijas;

11.4. atvyksta į individualius susitikimus, VGK posėdžius;

11.5. užpildo Plane skirtas dalis ir pateikti reikiamą informaciją.

12. Mokinys, tėvai (kiti vaiko atstovai pagal įstatymą) atsako už individualaus savirūpos plano įgyvendinimą, vykdymą.

13. Tėvai (kiti vaiko atstovai pagal įstatymą) privalo užtikrinti, suteikti visas Plane nurodytas priemones ir medikamentus bei pasirūpinti susidarančių atliekų šalinimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_